26.08.2025. Nr. BIS-BV-5.62-2025-1833

**PUBLISKĀS APSPRIEŠANAS PĀRSKATS**

Viesnīcas jaunbūve, Mežaparka ceļš 5, Kadaga, Ādažu novads

Ādažu novada būvvalde (turpmāk – Būvvalde) 14.05.2025. pieņēma lēmumu (Nr. BIS-BV-5.64-2025-19) par  būvniecības ieceres “Viesnīcas jaunbūve, Mežaparka ceļš 5, Kadaga, Ādažu novads” (turpmāk – Būvniecības iecere) publiskas apspriešanas nepieciešamību. 18.06.2025. Būvvalde pieņēma lēmumu (BIS-BV-5.62-2025-1833) par Būvniecības ieceres publiskās apspriešanas uzsākšanu.

Būvniecības ieceres publiskā apspriešana notika no **2025. gada 19. jūnija līdz 26. jūlijam.**

Būvniecības ieceres prezentācijas sanāksme notika **2025. gada 07. jūlijā** **plkst. 18.00,** Ādažu novada pašvaldības ēkā, Vēstures un mākslas galerijā,Gaujas ielā 33 A, Ādažos, Ādažu novadā.

Pamatojoties uz Ministru kabineta 28.10.2014. noteikumu Nr. 671 “Būvniecības ieceres publiskas apspriešanas kārtība” 8. punktā noteikto,  Būvvaldes pieņemtais lēmums attiecībā uz publiskas apspriešanas nepieciešamību un lēmums par publiskas apspriešanas uzsākšanu pēc attiecīgā lēmuma pieņemšanas tika publicēts  pašvaldības tīmekļa vietnē un būvniecības informācijas sistēmā (BIS).   Paziņojums par Būvniecības ieceres publisko apspriešanu 18.06.2025. ir publicēts Ādažu novada pašvaldības mājas lapā (www.adazunovads.lv) saite (https://www.adazunovads.lv/lv/jaunums/sabiedriskajai-apspriesanai-nodota-buvniecibas-iecere-par-viesnicas-jaunbuvi-mezaparka-cela-5-kadaga-sanaksme-7-julija-plkst1800) un Būvniecības informācijas sistēmā (BIS).

Būvniecības ieceres publiskās apspriešanas laikā, ieceres materiāli (skaidrojošs apraksts, būvprojekts minimālā sastāvā, ieceres vizuālais risinājums, t.sk. vides kontekstā, paziņojums par publisko apspriešanu, aptaujas lapas un Būvvaldes lēmums par Būvniecības ieceres publisko apspriešanu) bija pieejami Būvvaldē un Ādažu novada pašvaldības tīmekļa vietnē.

            Būvniecības ieceres prezentācijas pasākums notika  **2025.gada 07. jūlijā plkst. 18.00,** Ādažu novada pašvaldības ēkā, Vēstures un mākslas galerijā,Gaujas ielā 33 A, Ādažos, Ādažu novadā. Pasākuma forma – klātiene, attālināti (portāli Zoom un Youtube).

Prezentācijas pasākumā piedalījās 14 dalībnieki. No tiem – 3 ieceres ierosinātāja un projekta izstrādātāja pārstāvji, 4 Būvvaldes pārstāvji.

**Aptaujas anketas un iesniegumi:**

1. Būvniecības ieceres publiskās apspriešanas laikā saņemtas 34 papīra formas aptaujas lapas, kurās aptaujas dalībnieki norādījuši, ka Būvniecības ieceri atbalsta 33, neatbalsta 1. Aptaujas lapas atrodas glabāšanā Būvvaldē.
2. Būvniecības ieceres publiskās apspriešanas laikā saņemtas elektroniski aizpildītas 12 aptaujas lapas, kurās dalībnieki norādījuši: Būvniecības iecere mani ietekmē – atbalsta 4, neatbalsta 2, Būvniecības iecere neietekmē – atbalsta 2, neatbalsta 4.

Aptaujas lapās sniegtie ierosinājumi Būvniecības ieceres uzlabošanai, kas Būvniecības ieceres ierosinātājam jāizvērtē projekta laikā:

1. Viesnīcas izbūve rada būtisku ietekmi uz Eiropas Savienības nozīmes īpaši aizsargājamo biotopu 2180 “Mežainas piejūras kāpas”. Ir nepieciešams biotopu eksperta atzinums par Būvniecības ieceri
2. Iekļaut zaļos risinājumus.
3. Paredzēt atbilstošu autostāvvietu skaitu (vismaz viena auto stāvvieta uz vienu viesnīcas numuru), gājēju pārejas, guļošos policistus , lai automašīnu plūsma neapdraud citu personu drošību.

Institūciju atzinumi par Būvniecības ieceri nav saņemti.

Nav saņemts Valsts aizsardzības militāro objektu un iepirkumu centra atzinums (BIS pieprasīts 22.05.2025), bez kura Būvvaldes ieskatā nav lietderīga un tehniski pamatota būvprojekta (tehniskā projekta stadija) tālāka izstrāde.

Pielikumā:

1. Būvvaldes 14.05.2025. lēmums (Nr. BIS-BV-5.64-2025-19) par būvniecības ieceres “Viesnīcas jaunbūve, Mežaparka ceļš 5, Kadaga, Ādažu novads” publiskas apspriešanas nepieciešamību.
2. Būvvaldes 18.06.2025. lēmums (BIS-BV-5.62-2025-1833) par Būvniecības ieceres publiskās apspriešanas uzsākšanu.
3. Būvniecības ieceres publiskās apspriešanas prezentācijas sanāksmes protokols.

Būvvaldes vadītājs A.Grikmanis